《陪周秀实通判游欧阳炳文园晚过隆庆寺契真亭》
宋代·王庭圭

别驾前驱朱两轮，后车蓝缕载穷宾。开门叵复见此客，看竹何须问主人。

坐久风云欲回薄，雨馀钟磬忽清新。隔墙便是城西寺，应有高僧住契真。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。